Source: https://www.vysoketatry.eu/nariadenie-ktorym-sa-meni-a-doplna-nariadenia-c-2-2016-z4-6-2016-o-nakladani-s-komunalnymi-odpadmi-a-s-drobnymi-stavebnymi-odpadmi-na-uzemi-mesta-vys/mid/28785/.html?usfd=1
Timestamp: 2019-09-22 05:47:28+00:00

Document:
Mesta Vysoké Tatry č.2/2018, ktorým sa mení a dopĺňa Nariadenia č.2/2016 z
4.6.2016 o nakladaní s komunálnymi odpadmi a s drobnými stavebnými
odpadmi na území Mesta Vysoké Tatry
Mestské zastupiteľstvo vo Vysokých Tatrách sa na základe ustanovenia § 4 ods.3
písm. g a § 6 ods. 1 zákona č. 369/1990 Zb. o obecnom zriadení v znení neskorších predpisov
a podľa § 81 zákona č. 79/2015 Z.z. o odpadoch v znení neskorších predpisov (ďalej len
„zákon o odpadoch“) vydáva toto Všeobecne záväzné nariadenie (ďalej len VZN), ktorým sa
VZN č.2/2016 mení a dopĺňa takto:
V §12 bod 6. sa za slovné spojenie „iný spôsob úhrady“ dopĺňa slovné spojenie „pre fyzické osoby s trvalým pobytom na území mesta Vysoké Tatry“
V §12 sa dopĺňa nový ods. 13, ktorý znie: Pri poškodení zbernej nádoby nesprávnym používaním alebo pri jej strate je jejužívateľ povinný zakúpiť si novú nádobu na vlastné náklady. Takto zakúpená nádobamusí byt‘ v súlade s týmto nariadením ako aj požiadavkami zberovej spoločnosti v meste Vysoké Tatry.
V §12 sa dopĺňa nový ods. 14, ktorý znie: Obstaranie zberných nádob pre komunálny odpad znášajú fyzické osoby oprávnené na podnikanie a právnické osoby, ktoré majú sídlo alebo prevádzku na území mesta Vysoké Tatry na vlastné náklady.
V §16 bod 3. sa za slovné spojenie „vrátane zberných nádob“ dopĺňa slovné spojenie „pre fyzické osoby s trvalým pobytom na území mesta Vysoké Tatry“
V §16 sa dopĺňa nový ods. 8, ktorý znie: Obstaranie zberných nádob pre zber triedených zložiek komunálnych odpadov (papier, plasty, sklo a kovy) znášajú fyzické osoby oprávnené na podnikanie a právnické osoby, ktoré majú sídlo alebo prevádzku na území mesta Vysoké Tatry na vlastné náklady.
V §19 bod 11. sa za slovné spojenie „znáša mesto“ dopĺňa slovné spojenie „len pre fyzické osoby s trvalým pobytom na území mesta Vysoké Tatry“
V §19 sa dopĺňa nový ods. 13, ktorý znie: Pri poškodení zbernej nádoby nesprávnym používaním alebo pri jej strate je jej užívateľ povinný zakúpiť si novú nádobu na vlastné náklady. Takto zakúpená nádoba musí byť v súlade s týmto nariadením ako aj požiadavkami zberovej spoločnosti v meste Vysoké Tatry.
V §19 sa dopĺňa nový ods. 14, ktorý znie: Obstaranie zberných nádob pre zber biologicky rozložiteľných komunálnych odpadov znášajú fyzické osoby oprávnené na podnikanie a právnické osoby, ktoré majú sídlo alebo prevádzku na území mesta Vysoké Tatry na vlastné náklady.
VZN bolo zverejnené na pripomienkovanie dňa 10.4.2018
VZN bolo schválené mestským zastupiteľstvom dňa 26.4.2018
VZN nadobúda účinnosť od 21.5.2018
Zverejnené 27.6.2018 -TK-
55051018

References: § 4
 § 6
 § 81
 §12
 §12
 §12
 §16
 §16
 §19
 §19
 §19